kk ru kk war zh ru kk kk kk kk ru ba kk kk kk kk kk bg ru ru kk kk kk kk kk kk kk kk kk ky kk kk kk kk ru kk kk kk kk ru kk kk kk kk ru ba kk kk kk kk kk bg ru ru kk kk kk kk kk kk kk kk kk ky kk kk kk kk kk kk kk kk kk en kk kk kk kk kk kk kk uk ru kk kk kk kk kk kk kk kk kk kk kk kk kk kk kk kk kk kk da kk en kk kk kk ru ky mn kk kk en kk ko kk fr kk zh kk hu uk kk kk kk ky en kk kk kk kk oc kk en kk fr ky kk zh kk en kk fr kk kk en kk ca kk ca kk es kk zh kk kk kk kk kk kk kk ru tt kk kk es kk kk
Ұлт болмысы – әдеби бәйге!
АЛАШ ОРДА – 100 ЖЫЛ!
Біз келгенде екі жаққа ашылған қақпадан кіргенімізде, Жәкең үш бөлмелі қызыл кірпішті үйдің алдында күн шуақта тобылға сапты, алты таспа, алтындай сары жезбен өрнектелген қамшыға таспа қайыстан бүлдірге өткізіп отыр екен. Қасында нұрсыз жанары көзілдірігінің ар жағынан сықсыйып, беттері күзгі егістен кейін жыртылған атыздай қатпар-қатпар, қос қолын қусырынып Дүйсенбай шал отыр. Жәкеңмен құшақтасып, сағынысып амандастым. Ал Дүйсекең жай ернін жыбырлатып, еріне қолын беріп орнынан жылжымады.
Амандық - саулық сұрасып, арқа-жарқа әңгіменің арасында:
Жәке, қалалы жерде отырсыз ат мініп жүрген жоқсыз. Неге қамшы дайындап жатырсыз, жоқ, әлде мына кенжеңіздің келініңізден десі қайтып жүрме? – дедім жанымдағы Жәкеңнің екінші ұлы бала күннен бірге өскен досым Нұрболды көзбен нұсқап, әдейі әзілдеп
Жәкең қырылдай, демігіп тіл қатты (жуықта өңештен ота болған екен)
Жәке, осы сіздерде мұһажырлық (диаспоралық) куәлік барма? Естуімше бірталай елде бар секілді, ол не нәрсе, не үшін берілді? Бар болса көрейін деп едім.
Менде бар – деді Дүйсенбей.
Баяғы сабеттің де, мұһажырлық куәлік те екеуіде бар. Сабеттікін күн көсемнің суретінің артына жасырып сақтап келгем, әлі сонда тұр – деді күлім қағып.
А, иттің баласы, бізді бір кезде «шетке байланған», «қос жүрек» деп көрсетпегенің қалмап еді, сол үшін қанша адамның қан қарызын мойныңа жүктегеніңді өзің білесең – деп бұқадай бурқанып, орнынан атып тұрып қолындағы сарала қамшымен Дүйсенбайды қақ маңдайдан тартып жіберді. Шалқалап құлаған, оның көзілдіргі бір жаққа ұшып кетті де, бетін қан жауа бастады. Ал, Жәкеңнің езуінен қан тамшылап сылық етіп отыра кетті. Жәкеңнің бұлай ашуланғанын, дүниеде бар жиған байлығы - ауыл түгілі ауданның кітапханасынан табылмайтын кітаптарынан сұрап алып, оқып жүріп Нұрбол екеуіміз, мектептің кітапханасына өткізіп жібергенімізде көрген едім.
Сонымен аталап қыз бен келіндері шулады. Жұрт жиналып, жедел жәрдем келіп, екі қарт емханадан бірақ шықты. Істі қозғап шағым алуға барған сақшыларды Дүйсенбай шал:
Арызым жоқ. Осыдан жарты ғасыр бұрын жейтін таяғым еді. Өзіме обал жоқ. Дегенмен жетімнің қарғысы жаман деуші еді. Жабықбайдың қарғысы болса мені қарғасын, ұрпағымды қарғамасын – депті.
Ал, Жәкең төртінші отаны жасатыпты. Бәрі сәтті болғанмен тіл қатпаған күйі бір айдан соң, бұл дүниеден аттаныпты.
Бұл жұмыс демалысын алып елге барғандағы әңгіме еді.
Жұмысқа келген соң басекең шақырып жатыр деген соң, ол кісінің кабинетіне бас сұқтым. Жетпістің желкесіне шығып басын қырау басқан Есенкелді Тоғайбайұлы жылы жүзебен қарсы алды. Аман – сәлемнен соң:
Сенің жолың болғалы тұр. Министрлік үздік жас мамандарға конкурс жариялапты. Біз мекемеден үш адамды ұсынып отырмыз, біреуі сенсің. Талаптары мына қағазда тұр, тез арада құжаттарын жиып маған алып кел, әсіресе анау шетелдік мамандар жүргізген оқу-жаттығу семинарларына қатысқан сертификаттарыңды ұмытпа, ол сенің көзірің- деп қолыма екі тілдегі төрт парақты ұстата салды.
Елеп-ескергеніне алғысымды жаудырып шыға жөнелдім.
Арада айға жуық уақыт салып, қаланы аралап жүріп жинаған бар құжаттарым мен басекеңнің қолы керек мінездеме, өтініш, өзім жайлы мәліметтерді алып басекеңнің қабылдауына келдім.
Құжаттарды көзілдіріктің астымен шолып шыққан басекең
Айналайын, менің аты-жөнімді неге дұрыс жазбағансың – деді дауысынан реніш білініп тұр.
Дұрыс жазған секілді едім, Есенкелді Тоғайбайұлы- деп міңгірледім, қай жерден қате жібергеніме миым жетпей.
Менің аты-жөнім удостверениеде Торегельдиев Есенгельды Тогайбаевич деп жазылған. Сендер ғой өз ішімізде болған соң қазақша айтқан болып жүрсіңдер, мына құжаттар ертең министрлікке барады. Бұны көрсе олар не дейді Есекең қылаяғы өз аты-жөнін дұрыс жазғызбаған ба?- деп күлмейме? Бұл пазор ғой.
Кешіріңіз, түзетемін – дедім іштей ашуым келіп тұрсада «жоғарыға баратын құжат болған соң бәрі заңды болуы керек шығар» деп ойлап.
Сосын көктемдегі Москвадан келген инженерлердің семинарына қатысқанда алған сертификатың мынаның ішінде көрінбейді ғой – деді нарау түрде
Соны іздеп таппадым, қайда қалғанын.
Құжат дегенге мықты болу керек, қарағым анау сейфтің ішінде (бұрышта тұрған ескі темір сейфті нұсқап) менің совет одағы кезіндегі партбилетім мен комсомол билетім жатыр, ертең заман өзгеріп коммунистер келе қалса көрсетімін, ұқыпты болу керек, дұрыстап кел бара ғой – деді ақылгөйсей. Қаным басыма шапты, қолым қалтырып құжаттарды алып жатырмын. «Әттең, Жәкеңнің қамшысы болғанда ғой, тап қазір қолымда, қақ маңдайдан тартып жіберер ме еді?!».
\"Қазақстандық\" қоғамнан өз басым қатты…
АР ДАҒДАРЫСЫ (Әңгіме. Жалғасы)
Пікір қалдыру үшін жауабын жазыңыз:
Әттең, Жәкеңнің қамшысы болғанда ғой, тап қазір қолымда, қақ маңдайдан тартып жіберер ме еді?!, Басына қамшы тілеп жүргендер көп қой !
жаңалықтар Қазақстан Ресей Қытай АҚШ Алматы Астана Назарбаев елбасы қылмыс президент сот Нұрсұлтан Назарбаев ауыл
ҚАЗАҚСТАНДАҒЫ ТУРИЗМ БОЛАШАҚТА МҰНАЙ САЛАСЫНА БАЛАМА БОЛА АЛАДЫ МА?
СЕНАТ САЙЛАУЫ ҚАЗАҚСТАНДЫҚТАР ҮШІН ҚАНШАЛЫҚТЫ МАҢЫЗДЫ?
САУАЛНАМА: ҚАЗАҚСТАНДЫҚТАР ЕЛІМІЗДІҢ САЯСИ ӨМІРІНЕ ҚАНШАЛЫҚТЫ ҚЫЗЫҒУШЫЛЫҚ ТАНЫТАДЫ?
Дін саласындағы мемлекеттік саясаттың 2017-2020 жылдарға арналған тұжырымдамасы бекітілді
Сенат халықаралық құжаттарды ратификациялады
Қазақстан Елшісі Польша Президентіне сенім грамоталарын тапсырды
Павлодарда сауда үйінің алдында тұрған көлік өртеніп кетті (ВИДЕО)
Нью-Йоркта кішкентай қыз аттракционнан құлап кетті (ВИДЕО)
Алматыда жантүршігерлік жол апаты орын алды (ВИДЕО)
Қайрат Нұртастан аумайтын жігіттің әні талайды тәнті етті (ВИДЕО)
Колумбияда 150 турист мінген кеме суға батып кетті (ВИДЕО)
Жетекші, жоба авторы: Біләл ҚУАНЫШ
Техникалық директор: Тәліп НҮСІП
Бас редактор: Әсем ӘЛМУХАНБЕТҚЫЗЫ
Ескерту! Кез келген материалды көшіру және жариялау үшін редакцияның арнайы рұқсатын алу қажет!
Авторлық құқықтар және жанама құқықтар толық сақталады. Авторлар пікірі мен редакция көзқарасының сәйкес келе бермеуі мүмкін. Жарнама мен хабарландырулардың мазмұнына жарнама беруші жауап береді.
Facebook Twitter Instagram VK
Меншік иесі: "Қамшы" ақпараттық агенттігі, ҚР Ақпарат және Коммуникация министрлігінің №16300-ИА куәлігі берілген.
«Qamshy Media» ЖШС © 2012-2017 design & dev.: kazakhsoft.com